NEUVOSTON DIREKTIIVI,

annettu 12 päivänä kesäkuuta 1985,

direktiivin 80/215/ETY muuttamisesta afrikkalaiseen sikaruttoon liittyvien tiettyjen toimenpiteiden osalta (85/321/ETY)

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen ja erityisesti sen 43 ja 100 artiklan,

ottaa huomioon komission ehdotuksen(),

ottaa huomioon Euroopan parlamentin lausunnon(),

ottaa huomioon talous- ja sosiaalikomitean lausunnon(),

sekä katsoo, että

direktiivi 80/215/ETY(), sellaisena kuin se on viimeksi muutettuna direktiivillä 81/476/ETY(), säädetään terveyttä koskevista vaatimuksista, jotka yhteisön sisäiseen kauppaan tarkoitettujen lihatuotteiden on täytettävä, ja

afrikkalainen sikarutto, vaikka sitä esiintyykin vain poikkeuksellisesti yhteisön alueen tietyissä osissa, on tartuntavaarana jäsenvaltioiden sikakannoille; on tarpeen saada aikaan säännökset toimenpiteistä, joita sovelletaan sellaisten sianlihatuotteiden yhteisön sisäiseen kauppaan, joita ei ole käsitelty tautiviruksen tuhoamiseksi,

ON ANTANUT TÄMÄN DIREKTIIVIN:

1 artikla

Muutetaan direktiiviä 80/215/ETY seuraavasti:

1. Lisätään 7 artiklan 1 kohtaan seuraava alakohta:

"Kuitenkin, jos kyseessä oleva tauti on afrikkalainen sikarutto, sovelletaan 7 a artiklaa."

2. Lisätään artikla seuraavasti:

"7 a artikla

1. Jäsenvaltio, jonka alueella on todettu esiintyvän afrikkalaista sikaruttoa ainakin 12 edeltävän kuukauden aikana, ei saa viedä muiden jäsenvaltioiden alueelle muita kuin 4 artiklan 1 kohdan a alakohdassa tarkoitetulla tavalla käsiteltyjä sianlihatuotteita.

Jäljempänä 8 artiklassa säädettyä menettelyä noudattaen voidaan päättää, että ensimmäisen alakohdan säännöksiä ei sovelleta yhteen tai useampaan kyseisen jäsenvaltion alueen osaan. Tämä poikkeus ei ole esteenä 7 artiklan soveltamiselle, jos yksi tai useampi afrikkalaisen sikaruton tapaus ilmenisi uudelleen edellä mainitussa alueen osassa tai osissa.

2. Kun afrikkalaista sikaruttoa esiintyy sellaisen jäsenvaltion alueella, jossa tautia ei ole todettu ainakaan 12 kuukauteen, voidaan 8 artiklassa säädettyä menettelyä noudattaen päättää, että 1 kohdan säännöksiä sovelletaan yksinomaan kyseiseen alueen osaan. Ennen tätä päätöstä ja rajoittamatta 7 artiklan soveltamista, kyseisen jäsenvaltion on huolehdittava, että siitä alueen osasta, jossa epitsoottista eläintautia on todettu, peräisin olevien sianlihavalmisteiden vienti muihin jäsenvaltioiden kielletään välittömästi. Tätä alueen osaa määritettäessä on otettava huomioon 7 b artiklan 2 kohdassa säädetyt perusteet.

Yksi tai useampi afrikkalaisen sikaruton tapaus sellaisessa jäsenvaltion alueen osassa, joka ei ole maantieteellisesti yhteydessä kyseisen jäsenvaltion alueen pääosaan, ei estä ensimmäisen alakohdan soveltamista.

Ensimmäisen alakohdan soveltamisen edellytykset katsotaan olevan vielä olemassa, jos seuraavat edellytykset täytetään:

i) ensimmäisessä alakohdassa tarkoitetun afrikkalaisen sikaruton tautipesäke tai -pesäkkeet on hävitetty mahdollisimman nopeasti,

ii) uusi tautipesäke, josta ensimmäisen alakohdan mukaisesti pyydetään uusi päätös, ei ole epidemiologisesti yhteydessä i kohdassa tarkoitettuun tautipesäkkeeseen tai tautipesäkkeisiin.

3. Päätökset 2 kohdan perusteella määrättyjen toimenpiteiden kumoamiseksi tehdään 8 artiklassa säädettyä menettelyä noudattaen."

3. Lisätään seuraava artikla:

"7 b artikla

1. Edellä 7 a artiklan 1 kohdassa tarkoitettuja alueen osia määritettäessä on erityisesti otettava huomioon:

P afrikkalaisen sikaruton valvomiseksi ja hävittämiseksi käytetyt menetelmät,

P se, että tautia ei ole esiintynyt ainakaan 12 kuukauteen, mikä on todettu käyttäen kaikkia havaitsemismenetelmiä, serologiset tutkimukset mukaan lukien,

P alueen osien pinta-alat ja niiden hallinnolliset ja maantieteelliset rajat,

P suojatoimenpiteet, jotka on toteutettu tartunnan ja uudelleentartunnan estämiseksi sikakarjassa,

P toimenpiteet, jotka on toteutettu sikojen liikkumisen valvomiseksi.

2. Edellä 7 a artiklan 2 kohdassa tarkoitettuja alueen osia määriteltäessä on otettava huomioon erityisesti:

P taudin torjunnassa käytetyt menetelmät, erityisesti tartunnan saaneiden, saastuneiden tai saastuneiksi epäiltyjen tilojen sikojen hävittäminen,

P alueen osien pinta-alat ja niiden hallinnolliset ja maantieteelliset rajat,

P taudin esiintymistiheys ja sen taipumus levitä,

P toimenpiteet taudin leviämisvaaran ehkäisemiseksi,

P toimenpiteet, jotka on toteutettu sikojen liikkumisen rajoittamiseksi ja valvomiseksi sekä kyseisen alueen osassa että sen ulkopuolella,

ja, niissä tapauksissa, joissa kieltotoimenpiteitä ei sovelleta tiettyihin tuotteisiin:

P tuotteille suoritettu käsittely,

P valmistusajankohdat ja

P toimenpiteet, jotka on toteutettu valmistusajankohdan määrittämiseksi ja takaamiseksi."

2 artikla

Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1986.

Niiden on ilmoitettava tästä komissiolle viipymättä.

3 artikla

Tämä direktiivi on osoitettu kaikille jäsenvaltioille.

Tehty Luxemburgissa 12 päivänä kesäkuuta 1985.

Neuvoston puolesta

Puheenjohtaja

C. DEGAN

() EYVL N:o C 272, 12.10.1984, s. 6

() EYVL N:o C 12, 14.1.1985, s. 127

() EYVL N:o C 44, 15.2.1985, s. 4

() EYVL N:o L 47, 21.2.1980, s. 4

() EYVL N:o L 186, 8.7.1981, s. 20